وزارات ثقافت
نیتا جی سبھاش چندر بوس کے ذریعے آزاد ہند حکومت کے قیام کی سالگرہ منائی گئی
پورے ہندوستان اور جنوب مشرقی ایشیا میں تقریبات کا انعقاد
نئی دہلی:22اکتوبر،2021۔
اہم جھلکیاں:
- یادگاری پروگراموں میں آئی این اے کے سابق فوجیوں، اسکول کے طلباء، مقامی کمیونٹیز اور دیگر لوگوں کی شرکت دیکھی گئی جو عوامی شراکت داری کے خیال کو حقیقی شکل دے رہے تھے۔
- اوڈیشہ، منی پور، ناگالینڈ سمیت کئی ریاستوں میں تقریبات کا اہتمام کیا گیا۔
- وزیر داخلہ جناب امت شاہ نے حال ہی میں انڈمان و نکوبار جزائر کا دورہ کیا تھا اور نیتا جی کے علاقے کے ساتھ قریبی تعلقات کی یاد میں منعقدہ پروگراموں میں شرکت کی تھی۔
- اس موقع پر ہندوستان کے ہائی کمشنر، سنگاپور نے آئی این اے میموریل پر پھولوں کی چادر چڑھائی۔
امرت مہوتسو کی تقریبات کے ایک حصے کے طور پر نیتا جی سبھاش چندر بوس کی طرف سے آزاد ہند حکومت کی تشکیل کی سالگرہ کی یاد میں ہندوستان اور جنوب مشرقی ایشیا میں 21 اکتوبر تک اور اس سے قبل تقریبات کا اہتمام کیا گیا ہے۔ پورے حکومتی نقطہ نظر کو زندہ کرتے ہوئے وزارت ثقافت نے ہندوستان کے مختلف وزارتوں، ریاستوں اور مرکز کے زیر انتظام علاقوں کی شرکت کے ساتھ خطوں اور جغرافیوں میں ایک مربوط پروگرام کیلنڈر کی قیادت کی۔
یادگاری پروگراموں میں آئی این اے کے سابق فوجیوں، اسکول کے طلباء، مقامی کمیونٹیز اور دیگر لوگوں کی شرکت دیکھی گئی جو جن بھاگیداری کے خیال کو حقیقی شکل دے رہے تھے۔
یادگاری پہل کے حصے کے طور پر منعقد کئے گئے چند اہم پروگرام ذیل میں ہیں:
1-منی پور 
- منی پور میں موئرنگ وہ جگہ تھی جہاں 14 اپریل 1944 کو انڈین نیشنل آرمی نے پہلی بار ہندوستانی سرزمین پر ترنگا لہرایا تھا۔ 19-22 اکتوبر کے درمیان آئی این اے فیملی یاترا کا اہتمام کیا گیا۔ مقامی رقص کی عکاسی کرنے والے ثقافتی پروگراموں کے ساتھ ساتھ گانے اور آئی این اے نظریہ کی عکاسی پیش کی گئی۔ یادگار عمارت کو خصوصی یاد کے لیے روشن کیا گیا تھا۔ موئرنگ میں ریکارڈ کی گئی وزارت ثقافت کی طرف سے آئی این اے کے گانوں کی ایک خصوصی کیوریشن یہاں دیکھی جا سکتی ہے ۔
2-ناگالینڈ
- ایسٹ زون اور نارتھ ایسٹ زون کلچرل سنٹرز کے زیر اہتمام ثقافتی پروگرام، آزاد ہند حکومت کے قیام کی سالگرہ کی مناسبت سے ناگالینڈ کے روزاھو گاؤں میں منعقد ہوا۔ نیتا جی سبھاش چندر بوس 1940 کی دہائی میں اس گاؤں میں ٹھہرے تھے۔ اس تقریب میں مقامی کمیونٹی کی پرجوش شرکت نے جدوجہد آزادی میں نیتا جی اور آزاد ہند فوج کے کردار کو یاد کیا۔
3-اوڈیشہ
کٹک نیتا جی کی جائے پیدائش تھی۔ اڈیشہ میں تقریبات میں این سی سی کیڈٹس کی سائیکل ریلی، نیتا جی کے سیمینار، ریاستی میوزیم میں نمائش، ثقافتی پروگرام، روڈ شو اور بہت کچھ شامل تھا۔
4-انڈمان و نکوبار جزائر
وزیر داخلہ جناب امت شاہ نے حال ہی میں انڈمان و نکوبار جزائر کا دورہ کیا تھا اور نیتا جی کے علاقے کے ساتھ قریبی تعلقات کی یاد میں منعقدہ پروگراموں میں شرکت کی تھی۔ مزید تفصیلات یہاں 
5-مغربی بنگال
ای زیڈ سی سی کے ذریعہ ٹیگور اور نیتا جی کے منفرد رشتے پر ایک سیمینار کا انعقاد کیا گیا۔
اس تقریب میں تاشیر دیش کا نفاذ بھی دیکھا گیا، جو ٹیگور کا لکھا ہوا اور نیتا جی کے لیے وقف کردہ ڈرامہ ہے۔ 
ایک کوریوگرافاڈ ڈانس پر مبنی پرفارمنس خاص طور پر نیتا جی کے آبائی گھر میں سبھاش گرام، کوڈالیا میں ریکارڈ کی گئی۔
6-وزارت ثقافت
پوڈ کاسٹ آڈیو کہانیاں کا آغاز - 'ذرا یاد کرو قربانی' کا پوڈ کاسٹ ٹریلر
یہ پوڈ کاسٹ سیریز ان افراد اور تحریکوں کو خراج تحسین پیش کرتی ہے جنہوں نے ہندوستان کی جدوجہد آزادی میں نمایاں کردار ادا کیا، جن میں سے کچھ کو تحریک آزادی کی روایتی کہانی میں جگہ نہیں ملی۔ ان کی قربانیوں کی یاد کے طور پر ان ہیروز کو ان کی جرات اور بہادری کی کہانیوں کو یاد کرتے ہوئے کرنا مناسب ہے جو ہندوستان کی آزادی کے 75 سال منانے کے حصے کے طور پر ہیں۔
نیتا جی پینٹنگز کا ڈیجیٹل کیوریشن 
اے ایس آئی کی طرف سے لال قلعہ میں یادگاری تقریب 
ثقافت کے وزیر جناب ارجن رام میگھوال اور ثقافت کی وزیر مملکت محترمہ میناکشی لیکھی نے آج لال قلعہ میں آزاد ہند سرکار کی 78ویں سالگرہ کی تقریب میں شرکت کی۔ اس موقع پر جنرل بخشی، ایس ایم، بی ایس ایم  کی کتاب 'بوس: دی ملٹری ڈائمینشن: دی ملٹری ہسٹری آف آئی این اے اینڈ نیتا جی' کا اجرا بھی کیا گیا۔
7-امور خارجہ کی وزارت
مشن نے 18 اکتوبر 2021 کو رائل سیلنگور کلب میں ایک ہائبرڈ تقریب کا انعقاد کیا۔ یہ تقریبات نیتا جی سروس سنٹر، نیتا جی ویلفیئر فاؤنڈیشن، ملیشیا-انڈیا ہیریٹیج گروپ، ملیشین بنگالی ایسوسی ایشن، کیلا ریکریسی ابھیجان اور رائل سیلنگور کلب کے اشتراک سے منعقد کی گئیں۔
تقریبات کا مقام تاریخی طور پر اہم ہے، کیونکہ رائل سیلنگور کلب سیلانگور پڈانگ  سے متصل واقع ہے، جہاں سے ستمبر 1943 میں نیتا جی سبھاش چندر بوس نے ہزاروں پیرو کاروں سے ایک پرجوش خطاب میں ان کی حوصلہ افزائی کی۔ کئی نوجوانوں نے ہندوستان کی آزادی کے مقصد میں شمولیت اختیار کی۔ تقریب کے اہم شرکاء میں آزاد ہند فوج کے 4 سابق فوجی بھی شامل تھے، جنہوں نے تقریب سے خطاب بھی کیا۔ تقریب کے دوران آئی این اے کے دیگر سابق فوجیوں اور جھانسی رجمنٹ کی رانی کے انٹرویوز کے اقتباسات بھی پیش گئے جو جسمانی طور پر تقریب میں شامل نہیں ہو سکے تھے۔
ہندوستان کے ہائی کمشنر، سنگاپور نے آئی این اے میموریل پر پھولوں کی چادر چڑھائی۔ 21 اکتوبر 1943 کو نیتا جی نے آزاد ہند حکومت کے قیام کا اعلان کیا تھا جس نے سنگاپور سے 11 وزراء اور انڈین نیشنل آرمی کے 8 نمائندوں کے ساتھ کام کرنا شروع کیا تھا۔ 
8-وزارت تعلیم
نیتا جی سبھاش چندر بوس کو وقف خصوصی اسمبلیاں پورے ہندوستان میں منعقد کی گئیں۔ بچوں نے نیتا جی اور آئی این اے شخصیات کا لباس پہنا اور جوش و خروش کے ساتھ آزاد ہند فوج کا مشہور مارچنگ گانا قدم قدم بڑھائے جا گایا۔
سیاحت کی وزارت
سیاحت کی وزارت کے ذریعہ آزادی کی وراثت کے عنوان سے ایک خصوصی طور پر تیار کیا گیا بروشر شروع کیا گیا، جس میں نیتا جی سبھاش چندر بوس سے منسلک مقامات کا احاطہ کیا گیا ہے۔ 
نیتا جی کی یاد ایک جاری اقدام ہے اور 23 جنوری 2022 کو ان کی سالگرہ کے موقع پر ایک عظیم الشان تقریب میں اختتام پذیر ہوگی۔
-----------------------
ش ح۔م ع۔ ع ن
U NO:12106
(Visitor Counter : 195